་བཞིན་བྱས་ལ། བརྒྱུད་འདེབས་མཛད་ན་
སྐབས་འདིར་མཛད། དེ་ནས་རང་ཉིད་གཙོ་བོ་ལས་བྱེ་བའི་གཙོ་བོ་གཉིས་པའི་སྐུར་འགྱུར་ཏེ་ཕྱི་
16

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་གསུམ་པ།
རོལ་གཏོར་མ་སྟོང་བའི་བསྒྲིགས་འདོན་རྔ་བརྡུང་དབྱངས་རོལ་སོགས་ཕུར་པ་སྒྲ་ཇི་བཞིན་དང༌། ནང་
དུ་ལོག་དུ་ལོག་ཏེ་རོལ་མོའི་བར་བསྐོར་བ་མཛད་པའང་ཕུར་པ་བཞིན། དེ་རྗེས་ཆོ་ག་ཉིན་རེ་ལ་ཚར་
གཉིས་རེ་མཛད་ན་སྔ་ཆོག་དང་། ཚར་རེ་མཛད་ན་དངོས་གཞི་དང་པོའི་ཉིན་མ་རྟོགས་ཕྱི་མ་རྣམས་ལ་
སྟ་གོན་གྱི་སྐབས་བཞིན་གྱིས་བུམ་སྐྱེད་མཛད། དེ་ནས་བདག་འཇུག་ལ་ཇི་ལྟར་བལྟམས་པ་ནས་
བཟུང༌། གཏང་རག་གི་མཎྜལ་ཡོན་འབུལ་བ་ཡན་ཆད་ལ་ཚིག་རིགས་རྣམས་སྔགས་འཆང་ཆེན་པོས་
མཛད་པའི་རྡུལ་ཚོན་ལ་བརྟེན་པའི་སྒྲུབ་མཆོད་བྱེད་ཚུལ་གྱི་ངག་འདོན་གྱི་ཐོ་ནས་བྱུང་བའི་ནང་བཞིན་
དང༌། བསྒྲིགས་འདོན་མཛད་ལུགས་རོལ་མོ་དྲིལ་སིལ་སོགས་ཐམས་ཅད་ཀྱེ་རྡོར་དང་ཕུར་པའི་
བདག་འཇུག་གི་སྐབས་སུ་ཇི་ལྟར་མཛད་པའི་ཕྱག་ལེན་བཞིན་མཛད་པས་ཆོག་པར་སྣང་ཞིང་སྔགས་
འཆང་ཆེན་པོའི་ཐོ་ཡིག་དེར་ཡེ་ཤེས་དབབ་པ་ཀྱེ་རྡོར་བཞིན་གསུངས་འདུག་ཀྱང༌། ངེད་རང་ཞལ་
ངོ་རྣམས་ཀྱི་ཕྱག་ལེན་བཞིན། ཕུར་པ་བཞིན་མཛད་པས་དེ་བཞིན་བདེ་བ་ཡོང་བས་དགོངས་ཞུགས་
ཞུ་བཞིན། མི་བསྐྱོད་པའི་དབང་གི་སངས་རྒྱས་ཀུན་གྱིས་བུམ་པའི་དབང་སོགས་ལ་ཆེ་བའི་ཡོན་
ཏན་མའི་གདངས་བཅུག་པས་ཁྱབ་པར་མཆིས། བདག་འཇུག་གྲུབ་ནས་གཏོར་བསྔོ་བསྐང་གསོ་མཇུག་
ཆོག་སོགས་སྤྱི་དང་མཐུན་པར་མཛད། སྟ་གོན་དངོས་གཞི་སོགས་གང་ལ་ཡང་ཚོགས་འཁོར་མཛད་
ནས། ཕུར་པ་བཞིན་གཏོར་འབུལ་གྱི་གོང༌། རྡོར་གླུ་བཀྲ་ཤིས་སོགས་ཀྱི་དྲིལ་བསིལ་གྲུབ་རྗེས།
ཨོཾ་དྲ་བྱཾ་སྡེ་ཤྲི་རྡ་ནི་སོགས་དང༌། དེ་རྗེས་རོལ་མོ་བཅམས་བཅད་ནས། སྤྱན་འདྲེན་མཆོད་པ་བཤགས་
པ་རྣམས་ལ་རོལ་མོ་གདངས་སོགས། གུ་དྲག་གི་ཚོགས་འཁོར་ལུགས་བཞིན་མཛད། འདིའི་མཆོད་
པའི་སྐབས་སུ། ཨ་ལ་ལ་ཧོ་བཞེས་སུ་གསོལ་ལོ་ཞེས་པའི་རྗེས་སུ་རོལ་མོ་ལེན། ཚོགས་ཞུ་བ་ནི་
གུ་དྲག་བཞིན། མཇུག་ཆོག་གི་བཀྲིས་རོལ་མོ་གྲུབ་རྗེས་མཆོད་གཡོག་པས་རྡོ་རྗེ་སློབ་དཔོན་གྱི་གསོལ་
ཚོགས་ཁྱེར་ལ། ཧོ་བདག་ཅག་རྡོ་རྗེ་སློབ་དཔོན་དང་སོགས་གདངས་དང་བཅས་པར་གུ་དྲག་བཞིན་
དཔོན་སློབ་ཀུན་གྱིས་མཛད་ལ་ཚོགས་ལ་ལོངས་སྤྱོད། ལྷག་མ་ཉིན་རེ་བསྡུད་ཕུར་པ་བཞིན་སྒྲུབ་
མཆོད་ཉི་མ་སྔ་མ་རྣམས་ལ་གཤེགས་པའི་རོལ་མོ་གྲུབ་རྗེས་ཐུན་གཏོར་འབུལ་བ་མཛད། ནུབ་ཐ་
47

དཔལ་ཡང་དག་སྒྲུབ་མཆོད་ཀྱི་ཕྱག་ལེན་གྱི་རིམ་པ་ཐོ་ཡིག་མི་དབང་ས་སྐྱོང་དགེས་པའི་མཆོད་རྫས།
མའི་ཚེ་གུ་དྲག་བཞིན་ཚོགས་འཁོར་གྲུབ་འཕྲལ་ལིང་ག་གུ་དྲག་ལྟར་བཅོས་པ་ལ་དགུག་གཞུག་སྒྲུབ་
ཐབས་བཞིན་ལན་གསུམ་མཛད་རྗེས། རོལ་མོ་ཆེམས་བརྡུང་དེ་ཁའི་ངང་ནས་སློབ་དཔོན་གྱི་ཕུར་
པ་བླངས་ལ་རོལ་མོ་དགུ་བརྡུང་གཅིག་བྱ་ཞིང༌། སླར་ཡང་ཆེམས་བརྡུང་ངོས་ཕུར་བུ་འདེབས་པ་སྒྲལ་
གྲིས་ལིངྒ་བཏུབ་པ་གུ་དྲག་བཞིན་མཛད་ལ་རོལ་མོ་བཞི་བརྡུང་བླངས་ཏེ། བླ་མ་ལ་སོགས་ཚིག་བཅད་
གཅིག་ལ་ཕྱི་ནང་གསང་བ་མའི་དབྱངས་རོལ་དང་མཇུག་ཏུ་ཆེམས་བརྡུང་དང་ཆེ་བ་གཉིས་བརྡེག །དེ་
ནས་དཀྱིལ་འཁོར་རྡུལ་ཚོན་མ་ལྟར་ན། སྐབས་འདིར་སྒྲུབ་ཐབས་ནས་འབྱུང་བ་ལྟར་གྱི་ཚོགས་བཀྱེ་
བསྡུ་དང་ལྷག་མ་བཏང་སྟེ། དེ་ནས་སྟེང་དུ་གཏོར་འབུལ་བསྟན་སྐྱོང་སོགས་མཛད་ལ། དེ་ནས་དཀྱིལ་
འཁོར་གཤེགས་གསོལ་བྱེད་ཚུལ། ཐོ་ཡིག་ནས་འབྱུང་བ་ལྟར་དང༌། རས་བྲིས་ལྟར་ན། ལིངྒ་སྒྲལ་
མཆོད་ཀྱི་རྗེས་སུ་འཇུག་ཆོག་གཏང༌། ཚོགས་ལ་ལོངས་སྤྱད་ཅིང་ལྷག་མ་བྱས་ལ། དེ་ནས་སྟེང་དུ་
གཏོར་འབུལ་བསྟན་སྐྱོང་རྒྱས་པར་བྱས་ན་ལེགས་སེམས་སོ། །
བསྟན་སྐྱོང་ལ། ཧོ་བོད་ཁམས་སོགས་ནས་སྒྲིག་ལུགས་སོགས་ཕུར་པ་བཞིན་ལ་མགོའི་རོལ་
མོ་གཅོམ་པ་དང་ཚིགས་བཅད་ཕྱེད་དང་གཉིས་ནམ་རྫོགས་ལ་དབྱངས་ཕུར་པ་བཞིན་གྱི་རྗེས་སུ་རོལ་
མོ་ཐོག་མར་བཞི་བརྡུང་དགུ་བརྡུང༌། ཡང་བཞི་བརྡུང་སོགས་ཕུར་པ་བཞིན། ཐམས་ཅད་ཀྱི་རྗེས་
སུ་ཆེམས་བརྡུང་སོགས་ཕུར་པ་དང་འདྲ་བར་མཛད་དོ། །
འདི་ཉིད་ཀྱི་རྡོ་རྗེ་སློབ་དཔོན་དུ་འོས་པའི་གང་ཟག་ནི། རྡོ་རྗེ་ཕུར་པའི་བསྙེན་སྒྲུབ་མཐར་ཕྱིན་
ཞིང༌། འདི་ཉིད་དཀྱིལ་འ་ཁོར་དུ་དབང་བསྐུར་བ་ཐོབ་པ་ཞིག་གི་བྱར་རུང་བ་འཇམ་པའི་དབྱངས་
བསོད་ནམས་དབང་པོའི་གསུང་ལས་འབྱུང་བ་བཞིན་ཤིན་ཏུ་འཐད་པར་སེམས་ཏེ། དཔེར་ན་གསང་
སྔགས་གསར་འགྱུར་གྱི་མ་རྒྱུད་དང༌། གཉིས་མེད་རྒྱུད་ནས་གསུངས་པའི་བདེ་ཀྱེ་སོགས་མཆོག་
སྒྲུབ་པའི་ལྷ་གང་ཡང་རུང་བ་ཞིག་གི་བསྙེན་སྒྲུབ་མཐར་ཕྱིན་ནས། གསང་སྔགས་སོགས་ཕ་རྒྱུད་ནས་
བཤད་པའི་དཀྱིལ་འཁོར་རྣམས་ཀྱི་རྡོ་རྗེ་སློབ་དཔོན་བྱར་རུང་བ་དང་ཚུལ་མཚུངས་པ་སེམས་ཤིང༌།
སྤྱིར་ཡང་དག་ཉིད་རྒྱུད་སངས་རྒྱས་མཉམ་སྦྱོར་ལ་བརྟེན་པའི་མན་ངག་ཟབ་མོ་ཁྱད་པར་ཅན་པར་
18

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་གསུམ་པ།
སྣང་སྟེ། རྗེ་རྡོ་རྗེ་འཆང་ཀུན་དགའ་བཟང་པོས། གསང་སྔགས་རྙིང་མ་བ་འགའ་ཞིག་དང་འབེལ་
གཏམ་མཛད་པའི་ཚེ། རྗེ་རྡོ་རྗེ་འཆང་གི་གསུང་གི་ཟེར་མ་རྣམས་ཆོས་རྗེ་ཀུན་དགའ་བློ་གྲོས་ཀྱི་བཀོད་
པའི་ཡི་གེ་ལས། འདི་ལྟར་འབྱུང་སྟེ། རྗེ་བཙུན་ཀུན་དགའ་བཟང་པོ་བའི་དྲུང་དུ། གསང་སྔགས་
རྙིང་ཞུས་ལན་གནང་བྱུང་བ་ལ། ངེད་ཀྱི་ཆོས་རྗེས་བཟང་འཕགས་པས་ཅིས་ཀྱང་ཉོན་གསུང་ནས།
ངེས་ཀྱང་རྒྱུད་གསང་རྙིང་སོགས་དང་ཁྲོ་བོ་དམ་པ་རྒྱན། ཞི་བ་རིན་ཆེན་དྲ་བ་ལ་སོགས་གཞུང་དུ་
མ་ཉན། ཞི་བ་འདི་གསང་རྙིང་དང་གསང་འདུས་རྩ་རྒྱུད་ལ་བརྟེན་པར་འདུག །ཁྲོ་བོ་འདི་གསང་
རྙིང་དང་སངས་རྒྱས་མཉམ་སྦྱོར་ལ་བརྟེན་པར་འདུག་ཅིང༌། གཞུང་འདི་གཉིས་གྲུབ་ཆེན་སངས་རྒྱས་
གསང་ནས་མཛད་ངེས་པར་སྣང༌། ཞི་བ་རྡོ་རྗེ་ལས་རིམ་དང་ཁྲོ་བོ་རྡོ་རྗེ་ལས་རིམ་གཉིས་ཀྱང་གཞུང་
ཁྱད་དུ་འཕགས་པ་འདུག །སྙིང་པོ་བོ་དྷི་ཙིཏྟ་མཧཱ་སུ་ཁ་ཛྙ་ན་དྷ་ཏུ་མ་འདི། སྔགས་དོན་བཟང་པོ་
རང་གཅིག་སྣང་སྟེ། ཨྃ་སྔགས་ཀྱི་མགོ་འདྲེན། བོ་དྷི་ཙིཏྟ་བྱང་ཆུབ་ཀྱི་སེམས། མ་ཧཱ་སུ་ཁ་བདེ་བ་
ཆེན་པོ། ཛྙཱ་ན་དྷ་ཏུ་དབྱིངས་དང་ཡེ་ཤེས། དབྱིངས་དང་ཡེ་ཤེས་གཉིས་སུ་མེད་པའི་བྱང་ཆུབ་ཀྱི་
སེམས་བདེ་བ་ཆེན་པོ་ཞེས་འབོད་ཅིང༌། བདག་ལ་ཡང་དེ་ལྟར་རྟོག་པ་བསྐྱེད་གཅིག་ལ། ཨ་ལས་
ས་བོན་ཡིན་ཚོད་དུ་འདུག །རུ་ལུ་རུ་ལུ་བསྒྱུར་རྒྱུ་མེད། གཟུངས་ཀྱི་ཚིག་ཞེས་བྱ་བ་ཡིན་སྟེ། བདེ་
མཆོག་པའི་ཉེ་སྙིང་ལྟ་བུའོ། །རུ་ལུ་འདི་མཉམ་སྦྱོར་གྱི་རྒྱུད་ནས་མང་དུ་གསུངས། བཛྲ་ཀཱི་ལི་ཀཱི་ལ་
ཡ་རྡོ་རྗེ་ཕུར་པ་ཞེས་འབོད་ཅིང་བསྐུལ། བོས་ནས་ཅི་བྱེད་ན། སརྦ་བིསྙན་ཁཾ་བགེགས་ཐམས་ཅད་
ཆིངས་ཤིག །ཧཱུྃ་ས་བོན། ཕཊ་ཁོས་གཅིག་པ་ཡིན། སྤྱིར་ད་ལྟ་གསར་མའི་རྒྱུད་འབུམ་ནས་འབྱུང་
བའི་རྒྱུད་གསང་འདུས་སོགས། སྔ་འགྱུར་གྱིས་དུས་སུ་བྱུང་བའི་རྒྱུད་རྣམ་དག་ལ། རྙིང་མ་བའི་བརྡ་
ཆད་ལ། སྐུའི་རྒྱུད་སངས་རྒྱས་མཉམ་སྤྱོར། གསུང་གི་རྒྱུད་ཟླ་གསང་ཐིག་ལེ། ཐུགས་ཀྱི་རྒྱུད་གསང་
བ་འདུས་པ། ཡོན་ཏན་གྱི་རྒྱུད་རྡོ་རྗེ་བདུད་རྩི། འཕྲིན་ལས་ཀྱི་རྒྱུད་ཀརྨ་མ་ལ། ཁ་སྐོང་གི་རྒྱུད་སྒྱུ་
འཕྲུལ་དྲ་བ་རྣམས་རྒྱུད་ཁྱད་དུ་འཕགས་པ་འདུག །ཀརྨ་མ་ལ་ང་ཡིས་མ་མཐོང༌། སྔོན་དུས་ཁྱད་
འཕགས་གཅིག་འབྱུང་བར་སྣང་། ཡང་དགའ་འདི་ཡང་མཉམ་སྦྱོར་ལ་བརྟེན་པའི་མན་ངག་ཁྱད་འཕགས་
49

དཔལ་ཡང་དག་སྒྲུབ་མཆོད་ཀྱི་ཕྱག་ལེན་གྱི་རིམ་པ་ཐོ་ཡིག་མི་དབང་ས་སྐྱོང་དགེས་པའི་མཆོད་རྫས།
ཨ་ཚི་བ་ཡིན་པར་འདུག །མེ་དགུ་མ་མཉམ་སྦྱོར་གྱི་ཧེ་རུ་ཀར་རིགས་ཀྱང་ལྷ་དགུ་མ་དང་གཅིག་ཏུ་
འདུག །དཔྱལ་རྒྱལ་པ་འདི་པས་ཡང་དག་ཀྱེ་རྡོར་ལྷ་གྲངས། ལྷའི་མིང་འདྲ་བ་དགུ་སྟེ། ཞེན་པ་ཕོ་
རུས་དེ་གཉིས་ལ་བྱེད། སྤྱིར་རྙིང་མ་བ་ཚོ་ཆང་གཅིག་ཚོས། ཡུལ་དྲོ་ན་ཁྲུ་ཀློག །གྲང་ན་རྒྱུད་རྩོམ་
ཟེར་བས་ལྷད་ཆེ། དེའི་ནང་ནས་ཀྱང་རྟ་མགྲིན་གྱི་སྐོར་འདི་ལྷད་ཆེ། གསར་མ་ལ་ཕྱག་ན་རྡོ་རྗེའི་
སྐོར་ལྷད་ཆེ་བར་སྣང༌། འོན་ཀྱང་ཁྱེད་རང་ས་སྐྱ་པ་དང་བྱས་པའི་སྔོན་གྱི་གསར་མ་བ་ཆེན་པོའི་རྗེས་
སུ་འབྲང་བ་མ་ཡིན་པའི་དེང་སང་ཅི་ཡིན་འདི་ཡིན་མེད་པའི་གསར་མ་བ་ལ་མང་པོ་གཅིག་ཡོད། འདི་
རྣམས་ལས་རྙིང་མ་ཚོ་ཆེད་ཀྱིས་ཁྱད་འཕགས། བསྟན་པ་འཇིག་ཁ་རྣམས་སུ་ཁོང་རྣམས་རྒྱུན་རིང་
ཞིང་ཕན་པ་འོང་གསུང༌། ཀུན་བློས་བཀོད་དོ། །ཞེས་འབྱུང་བ་ཡིན་ལ། །
འདི་ལྟ་བུའི་དཔལ་ཡང་དག་གི་སྒྲུབ་མཆོད་གནང་བའི་ཕྱག་ལེན་གྱི་རིམ་པ་འདི་ནི། ཁམས་
གསུམ་ཆོས་ཀྱི་རྒྱལ་པོ་འཇམ་པའི་དབྱངས་དབང་པོའི་མཚན་ཅན་དང༌། རྒྱལ་སྲས་སྦས་པའི་རྣལ་
འབྱོར་སེམས་དཔའ་ཆེན་པོ་གྲགས་པའི་མཚན་ཅན་ཏེ་འཇམ་པའི་དབྱངས་སྐུ་མཆེད་དང༌། རྡོ་རྗེ་འཆང་
ངུར་སྨྲིག་གི་བླ་གོས་འཆང་བ་རྒྱལ་བ་མུས་ཆེན་པོ་སངས་རྒྱས་རྒྱལ་མཚན་རྣམས་ཀྱིས་རྗེས་སུ་བཟུང་
བའི་ས་སྐྱ་པ་ཤཱཀྱའི་དགེ་བསྙེན་ཐེག་མཆོག་རྣལ་འབྱོར་པ་ངག་དབང་ཀུན་དགའ་བསོད་ནམས་གྲགས་
པ་རྒྱལ་མཚན་དཔལ་བཟང་པོས་མྱུར་བ་བྲིས་ཏེ་བསྟན་པའི་སྦྱིན་བདག་མི་དབང་བསོད་ནམས་མཐུ་
སྟོབས་དབང་པོའི་སྡེ་དང་། བདག་སོགས་བསོད་ནམས་ཕུན་ཚོགས་སྐུ་མཆེད་ཀྱིས་གམ་པ་ལྷུན་གྲུབ་
སྟག་རྩེར། ཡང་དག་གི་སྒྲུབ་མཆོད་གསར་འཛུགས་གནང་ཚེ་བོད་ཀྱི་རྡོ་རྗེ་གདན་དཔལ་ས་སྐྱའི་ཆོས་
གྲ་ཆེན་པོ་ནས་ཕུལ་བའོ། །ངེད་རང་ས་སྐྱ་པའི་ཡབ་ཆོས་ལྷད་མེད་ཡང་ཕུར་འདི་རྣམས་ལ་བཤད་
སྒྲུབ་གང་བྱེད་ཀྱང་། ཐོག་མར་ས་སྐྱ་པ་ཆེན་པོས་མཛད་པའི་སྒྲུབ་ཐབས། རྗེ་བཙུན་གྱིས་མཛད་པའི་
ཐོ་ཡིག །བླ་མ་དམ་པའི་སྒྲུབ་ཐབས་རྒྱས་འབྲིང་བསྡུས་གསུམ། དཀྱིལ་ཆོག་དང་བཅས་པ་དེ་དག་
གི་གསལ་བྱེད་ས་ལོ་སྔགས་འཆང་ཡབ་སྲས་དང་བཅས་པས་བསྒྱུར་པའི་ཡིག་ཆ་རྣམས་ཏེ། རྡོ་རྗེ་
ཕུར་པའི་ཕྱོགས་ལ་སྒྲུབ་དཀྱིལ་གྱི་གསུང་རབ་དེ་རྣམས་དང་དཔལ་ཡང་དག་གི་ཕྱོགས་ལ་སློབ་དཔོན་
50

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་གསུམ་པ།
ཧཱུྃ་ཀ་རའི་རྒྱ་གཞུང་གིས་དགོངས་འགྲེལ་སྒྲུབ་དཀྱིལ་གྱི་ཡིག་ཆ་ལ་གམ་པ་རིན་རྒྱལ་གྱི་མཛད་པའི་
མེ་དགུ་དང་མེ་གཅིག་གི་སྒྲུབ་ཐབས་རྣམས་དང༌། སངས་རྒྱས་མཉམ་སྦྱོར་རིགས་བསྡུས་ཀྱི་དཀྱིལ་
ཆོག་གི་ལྷན་ཐབས་སོགས་དང༌། ས་ལོ་ཡབ་སྲས་ཀྱི་མཛད་པའི་སྒྲུབ་དཀྱིལ་གྱི་ཡིག་ཆ་ཁྱད་པར་
ཅན་རྣམས་སོགས་མདོར་ན་ཡང་ཕུར་གྱི་ཕྱོགས་ཀྱི་སྒྲུབ་དཀྱིལ་ཀྱི་གསུང་རབ་དེ་རྣམས་ལ་སྦྱང་པ་
མཐར་ཕྱིན་པ་བྱས་པ། དེ་དག་གི་རྒྱབ་རྟེན་དུ་ས་པཎ་གྱིས་རང་འགྱུར་མཛད་པའི་ཕུར་པ་རྩ་དུམ་
སངས་རྒྱས་མཉམ་སྦྱོར་གྱི་རྒྱུད། སློབ་དཔོན་རྣམས་གསུམ་གྱི་དགོངས་པ་ཕྱོགས་གཅིག་ཏུ་བསྒྲིགས་
པའི་འགྲེལ་ཆེན་འབུམ་ནག་ཏུ་གྲགས་པ་དང༌། ཕུར་པ་ལམ་ལྷག་ལུགས་ཀྱི་རྒྱུན་འཛིན་མི་ཉག་བསྟན་
པ་དབང་ཕྱུག་གིས་མཛད་པའི་རྩ་དུམ་མན་ངག་ལུགས་ཀྱི་རྙིང་པོས་དོན་གསལ་ཞེས་བྱ་བའི་གསུང་
རབ་ངོ་མཚར་ཅན་དེ་ཉིད་དང་། ཡང་ཕུར་མན་ངག་ལུགས་ཀྱི་བརྒྱུད་འཛིན་དགེ་སྦྱོང་རྡོ་རྗེ་རྒྱལ་མཚན་
གྱིས་མཛད་པའི་ཡིག་ཆ་དང༌། ཡང་འཇམ་དབྱངས་ནམ་མཁའ་རྒྱལ་མཚན་གྱི་གསུང་བརྒྱུན་བཀོད་
པའི་ཕུར་པ་མན་ངག་ལུགས་ཀྱི་རྣམ་བཤད་དང༌། ཡང་ས་སྐྱ་པ་སྔགས་འཆང་བདེ་ལེགས་ཀྱིས་བསྒྲིགས་
པའི་ཕུར་པའི་སྟོད་ལས། སྨད་ལས་ཀྱི་ཡི་གེ་གསར་རྙིང་གི་ཚོགས་སུ་མ་བསྒྲིགས་པའི་ཡིག་ཆ་དང༌།
བདག་ཆེན་རྒྱ་གར་པས་ཕུར་པ་ལུགས་སྲོལ་མང་བའི་མན་ངག་ཟབ་བསྡུས་ཉེ་མཁོ་རྣམས་བསྒྲིག་
པར་མཛད་པའི་ངོ་མཚར་ཅན་གྱི་ཡིག་ཆ་དང་། བློ་ལྡན་མཆོག་སྲེག་ཀྱིས་མཛད་པའི་ཕུར་པ་སྒྲ་བཞིའི་
བཤད་པ། སློབ་དཔོན་པདྨས་མཛད་པའི་དཀྱིལ་འཁོར་ཆོག་རྡོ་རྗེ་ལས་རིམ་གྱི་རྩ་བ་དང༌། དེའི་
འགྲེལ་པ། སློབ་དཔོན་ལམ་ལྷག་གིས་མཛད་པའི་ཕུར་པའི་སྟོད་འབུམ་དུ་གྲགས་པའི་གསུང་རབ་
དང༌། ཡང་འཇམ་དབྱངས་ཇོ་སྲས་མའི་ལུགས་ཀྱི་ཕུར་པ་རྩ་བ་གསུམ་བསྲེས་ཀྱི་ཡིག་ཆ་ཁྱད་པར་
ཅན་དང༌། གཞན་ཡང་ཡང་ཕུར་གྱི་བཤད་སྒྲུབ་ལ་མཁོ་བའི་ཡི་གེ་རྙིང་མ་དུ་མ་ཞིག་ཁོ་བོས་མཐོང་
ཡང་ཐམས་ཅད་ཀྱི་མིང་འདིར་འདྲི་བར་མ་ནུས་ལ། གང་ལྟར་ཡང་ཕུར་གྱི་རྒྱུད་ཀྱི་དོན་འགྲེལ་རྣམས་
བཤད་དེ་རྣམས་ཀྱི་ནང་དུ་འབྱུང་བའི་རྒྱུད་ཀྱི་ལུང་དང་དེའི་དོན་བཤད་པ་རྣམས་ལ་བློ་གྲོས་ཀྱིས་ཞིབ་
ཏུ་དཔྱད་དེ། ཡང་ཕུར་གྱི་སྒྲུབ་དཀྱིལ་རྣམས་དང་སྦྱར་ཏེ་སྐལ་བཟང་དོན་གཉེར་གྱི་དབུས་སུ་བཤད་
51

ཕུར་པའི་དཀྱིལ་ཆོག་ཡིད་འོང་བློ་གྲོས་ཁ་འབྱེད་བཞིན་ལས་རིན་ཆེན་དོ་ཤལ་དུ་ཞལ་འཕངས་པ་རྣམས་ཕྱོགས་གཅིག་ཏུ་བསྡེབས་པ།
ཅིང་སྒོམ་དོན་ཉམས་སུ་བླངས་ན་མཆོག་མཐུན་མོང་གི་དངོས་གྲུབ་བདེ་བླག་ཏུ་འགྲུབ་པའི་ངེས་ཤེས་
རྣལ་འབྱོར་པ་གདོད་ནས་རང་གྲོལ་ཁོ་བོས་རྙེད་པ་ལགས་སོ། །འདི་བྲིས་དགེ་བས་རྗེ་བཙུན་ས་སྐྱ་
པའི། །ཡབ་ཆོས་ལྷད་མེད་དཔལ་གསང་ཡང་དག་གིས། བསྟན་པ་རིན་ཆེན་ཕྱོགས་བཅུར་རྒྱས་པ་
དང༌། །བདག་སོགས་ཕྱི་མ་བདེ་བ་ཅན་བགྲོད་ཤོག། །།མངྒ་ལཾ།།